Crkva sv. Ilije u Zenici
<s>Crkva svetog Ilije u Zenici katolička je crkva, Vrhbosanska nadbiskupija.</s><s>Komisija za očuvanje nacionalnih spomenika, na sjednici održanoj od 16. do 22. januara 2007. godine, donijela je odluku da se crkva proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.</s><s>Nacionalni spomenik čini crkva i župni ured i pripadajući park između ta dva objekta.</s>

<s>Historija 
Prvobitna župna crkva u Zenici izgrađena je 1870, a sada postojeća 1909–1910, po projektu Josipa Vancaša.</s><s>Na njoj prevladavaju arhitektonski oblici secesije.</s><s>Sadašnja župna kuća izgrađena je 1910, a 1930. je rekonstruirana i znatno proširena.</s>

<s>Crkva posjeduje orgulje (osam registara) koje je 1933. poklonio visoki činovnik željezare Faulend.</s><s>Orgulje je izgradila kompanija Heferer iz Zagreba.</s><s>Od drugih instrumenata postoje električne orgulje, harmonij i gitare.</s>

<s>Franjevački redovnici u okviru svoga rada imali su zadatak obrazovati i educirati lokalno stanovništvo.</s><s>O tome svjedoči dokument čuvan u arhivu samostana Guča Gora, koji govori o postojanju osnovne škole u Zenici 1878, koja je brojala oko 40 učenika.</s>

<s>Rad na polju obrazovanja i edukacije početkom 20. stoljeća na području Zenice preuzimaju časne sestre reda Presvete krvi Isusove, koje su vodile osnovnu i srednju školu sve do kraja Drugog svjetskog rata, u objektu danas poznatom kao Kloster.</s>

<s>Opis 
Crkva je tlocrtno pravougaonog oblika dimenzija 42,5 × 12,75 metara sa apsidom polukružnog oblika i pročeljem sa zvonikom.</s><s>Uz jugozapani ugao crkve se veže tlocrtno župni ured.</s><s>Glavni oltar je iz 1837. s reljefom svetog Ilije i skulpturama svete Barbare i svetog Florijana.</s><s>Tri pomoćna oltara su izrađeni dvadesetih godina XX vijeka u tirolskoj radionici Ferdinanda Stuflessera.</s><s>Na zvoniku crkve nalaze se tri zvona.</s>

<s>U crkvi se nalazi 14 scena predstavljenih na Križnom putu, urađenih u uljnoj tehnici, početkom XX vijeka od strane nepoznatog autora.</s><s>Crkva posjeduje orgulje od osam registara.</s><s>Donesene su u crkvu 1933. godine.</s><s>Napravljene su u Zagrebu u radionici Heferer.</s><s>Skulptor Anto Kainić iz Zenice je za crkvu 1995. godine izradio skulpturu sv. Ilije od kruškovog drveta.</s><s>Skulptura je visoka oko 4,5 m. Isti autor je 1993. godine izradio skulpturu Blažene Djevice Marije.</s><s>Skulptura je izrađena od bronze.</s><s>Njena visina je oko 2 m. Skulptura je postavljena u vrtu između crkve i župnog ureda.</s>

<s>Crkva svetog Ilije i župni dvor su u dobrom građevnom stanju.</s><s>Svakodnevno se koriste oba objekta, crkva za molitve, a župni dvor za obavljanje administrativnih poslova i smještaj crkvenog osoblja.</s><s>Tokom posljednjeg desetljeća u župnom uredu, odnosno crkvi se prikuplja likovna zbirka savremene umjetnosti.</s><s>Svi predmeti pokretnog naslijeđa se nalaze u dobrom stanju.</s>

<s>Reference</s>

<s>Vanjske veze</s>

<s>Vrhbosanska nadbiskupija
 Turistička zajednica Zeničko-Dobojskog kantona</s>

<s>Z
Građevine u Zenici
Vrhbosanska nadbiskupija
Nacionalni spomenici u Zenici</s>

